CELEX: 62011CA0112
Language: el
Date: 2012-07-19 00:00:00
Title: Υπόθεση C-112/11: Απόφαση του Δικαστηρίου (τρίτο τμήμα) της 19ης Ιουλίου 2012 [αίτηση του Oberlandesgericht Köln (Γερμανία) για την έκδοση προδικαστικής αποφάσεως] — ebookers.com Deutschland GmbH κατά Bundesverband der Verbraucherzentralen und Verbraucherverbände — Verbraucherzentrale Bundesverband eV [Μεταφορές — Αεροπορικές μεταφορές — Κοινοί κανόνες εκμεταλλεύσεως των αεροπορικών γραμμών στην Ένωση — Κανονισμός (ΕΚ) 1008/2008 — Υποχρέωση του πωλητή αεροπορικού ταξιδίου να διασφαλίζει ότι η εκ μέρους του πελάτη αποδοχή των προαιρετικών επιπρόσθετων τιμολογήσεων γίνεται με ενεργή συναίνεση — Έννοια των «προαιρετικών επιπρόσθετων τιμολογήσεων» — Τιμή της προσφερόμενης από ανεξάρτητη ασφαλιστική εταιρία ασφαλίσεως για τυχόν ακύρωση του ταξιδίου η οποία αποτελεί μέρος της συνολικής τιμής]

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/9
            
         Απόφαση του Δικαστηρίου (τρίτο τμήμα) της 19ης Ιουλίου 2012 [αίτηση του Oberlandesgericht Köln (Γερμανία) για την έκδοση προδικαστικής αποφάσεως] — ebookers.com Deutschland GmbH κατά Bundesverband der Verbraucherzentralen und Verbraucherverbände — Verbraucherzentrale Bundesverband eV
   (Υπόθεση C-112/11) (1)
   
   (Μεταφορές - Αεροπορικές μεταφορές - Κοινοί κανόνες εκμεταλλεύσεως των αεροπορικών γραμμών στην Ένωση - Κανονισμός (ΕΚ) 1008/2008 - Υποχρέωση του πωλητή αεροπορικού ταξιδίου να διασφαλίζει ότι η εκ μέρους του πελάτη αποδοχή των προαιρετικών επιπρόσθετων τιμολογήσεων γίνεται με ενεργή συναίνεση - Έννοια των «προαιρετικών επιπρόσθετων τιμολογήσεων» - Τιμή της προσφερόμενης από ανεξάρτητη ασφαλιστική εταιρία ασφαλίσεως για τυχόν ακύρωση του ταξιδίου η οποία αποτελεί μέρος της συνολικής τιμής)
   2012/C 295/14
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Köln
   
      Διάδικοι στην υπόθεση της κύριας δίκης
   
   ebookers.com Deutschland GmbH
   
      κατά
   
   Bundesverband der Verbraucherzentralen und Verbraucherverbände — Verbraucherzentrale Bundesverband eV
   
      Αντικείμενο
   
   Αίτηση εκδόσεως προδικαστικής αποφάσεως — Oberlandesgericht Köln — Ερμηνεία του άρθρου 23, παράγραφος 1, του κανονισμού (ΕΚ) 1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα (αναδιατύπωση) (ΕΕ L 293, σ. 3) — Υποχρέωση του πωλητή του αεροπορικού ταξιδιού να βεβαιώνεται ότι η εκ μέρους του πελάτη αποδοχή των προαιρετικών επιπρόσθετων χρεώσεων γίνεται με ρητή συναίνεση — Έννοια των «προαιρετικών επιπρόσθετων χρεώσεων» — Αξία ασφαλίσεως ακυρώσεως παρεχόμενης από ανεξάρτητη ασφαλιστική εταιρία, που αποτελεί μέρος της συνολικής τιμής και χρεώνεται στον πελάτη μαζί με τον αεροπορικό ναύλο
   
      Διατακτικό
   
   Στην έννοια των «προαιρετικών επιπρόσθετων τιμολογήσεων», κατά το άρθρο 23, παράγραφος 1, τελευταία περίοδος, του κανονισμού 1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα, περιλαμβάνονται τα σχετικά με το αεροπορικό ταξίδι έξοδα των παροχών, όπως της ασφαλίσεως της κύριας δίκης για τυχόν ακύρωση του ταξιδίου, τις οποίες προσφέρει τρίτος πλην του αερομεταφορέα και χρεώνονται στον πελάτη από τον πωλητή του ταξιδίου αυτού μαζί με τον αεροπορικό ναύλο υπό μορφή ενιαίας τιμής.
   
      (1)  ΕΕ C 173 της 11.6.2011.